SHBA: Kongresi shqyrton marrëdhëniet me Pakistanin
Lidhjet mes të dy vendeve janë tensionuar që prej vrasjes së Osama bin Ladenit në afërsi të kryeqytetit pakistanez
Për javë të tëra, ligjvënësit amerikanë po diskutojnë nëse miliarda dollarë në ndihma amerikane për Pakistanin janë pará të shpenzuara me vend. Senatori republikan Xhejms Rish nga Ajdaho vuri në dukje ndjenjat e përhapura anti-amerikane në Pakistan që duket se janë intensifikuar që kur Forcat Speciale Amerikane sulmuan kompleksin e bin Ladenit në afërsi të Islamabadit. - tha ligjvënësi. Zoti Rish shprehu mospëlqimin e tij ndaj komenteve të kryeministrit pakistanez, Jusuf Raza Gilani, i cili kohëve të fundit përshkroi Kinën si mik “të vërtetë” të Pakistanit. Dëshmitar para Komitetit të Senatit për Marrëdhënie me Jashtë ishte edhe ish-këshilltari i Presidentit Barak Obama për siguri kombëtare, Xhejms Xhons. Gjenerali i marinsave, tani i dalë në pension, foli hapur lidhur me veprimet që i kërkohen Pakistanit në të ardhmen. Gjenerali shtoi se ajo që ndodh në javët në vijim do të ketë “pasoja [të rëndësishme] strategjike” për marrëdhëniet amerikano-pakistaneze në të ardhmen dhe se “përgjegjësia i takon më shumë Pakistanit”, kur është fjala për të ndrequr punët. Kryetari i komitetit, senatori demokrat Xhon Keri nga Masaçusets, tha se Shtetet e Bashkuara kanë 100 mijë arsye për të ruajtur një marrëdhënie të frytshme me Pakistanin: angazhimi i trupave amerikane në Afganistanin fqinj. Zoti Keri kryesoi seancën dëgjimore pas kthimit nga një udhëtim në Pakistan. Senatori i përcolli kërkesat për bashkëpunim më të madh të Pakistanit me Shtetet e Bashkuara, por shtoi edhe këtë: Anëtari më i lartë republikan në komision, senatori Riçard Lugër i Indianës, tha se reputacioni i Pakistanit si vend që lufton kundër terrorizmit pengohet nga toleranca ndaj militantëve në Afganistan dhe grupeve aleate të talebanëve. Zoti Lugër tha se këto rrethana kundërthënëse kanë pasoja për ndihmën amerikane në të ardhmen. tha zoti Luger. Ish-këshilltari i sigurisë kombëtare, Xhons, tha se Pakistani do të vazhdojë të jetë aleat i përmbajtur i Shteteve të Bashkuara për aq kohë sa ai beson se angazhimi dhe ndihma e fuqishme amerikane në rajon nuk do të vazhdojnë pas largimit të trupave amerikane nga Afganistani.